Public procurement notice: Contract Award Notice
Published: 2025-08-05
Buyer: Sansia Oy
Country: FI
Region: FI1B1
Contract type: Services
Procedure: Restricted procedure
CPV classification: 85100000: Health services | 85120000: Medical practice services
Estimated value: 1200000 EUR

Technical requirements: Kyseessä on Sansia Oy:n perustama lääkäripalveluiden hankinta ostopalveluna hankintalain liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun ja sote-järjestämislain säännöksiä.

Hankintamenettelynä käytetään hankintalain 49 - 52 §:n dynaamista hankintajärjestelmää (jatkossa Hankintajärjestelmä), jossa on kaksi vaihetta (perustamisvaihe ja hankintavaihe). Vaiheet ja Hankintajärjestelmän sisäiset kilpailutukset on kuvattu tässä osallistumispyynnössä. Hankintajärjestelmä käynnistyy, kun Sansia Oy julkaisee hankinnasta osallistumispyynnön, joka on avoinna kaikille Ehdokkaille Hankintajärjestelmän koko keston ajan. 

Sansia Oy:lla on kulloisenkin Tilaajan tarpeen mukaisesti oikeus julkaista Hankintajärjestelmän keston aikana Hankintajärjestelmään hyväksytyille Tarjoajille erillisiä lääkäripalvelukohtaisia tarjouspyyntöjä. Näissä erillisissä sisäisissä kilpailutuksissa hankinnan kohteena on aina kussakin tarjouspyynnössä mainitut lääkäripalvelut. Kilpailutusten tarjouspyyntöjä ei sidota mihinkään tiettyyn tarjouspyynnön julkaisusykliin. Tilaajat eivät sitoudu tiettyihin hankintamääriin. 

Tarjoaja vastaa siitä, että osallistumispyynnössä ilmoittamansa tiedot Ehdokkaan soveltuvuusvaatimuksista ovat voimassa koko dynaamisen hankintajärjestelmän keston ajan. Sansia Oy voi milloin tahansa dynaamisen hankintajärjestelmän keston aikana vaatia hyväksyttyjä Tarjoajia toimittamaan hankintalain 88 §:n mukaisesti hankintalaissa 80 ja 81 §:ssä tarkoitetut poissulkemisen ja soveltuvuuden selvitykset sekä sote-järjestämislain 14 §:n mukaiset yksityistä palveluntuottajaa koskevat selvitykset. Tarjoaja on velvollinen ilmoittamaan Sansia Oy:lle järjestelmän voimassaoloaikana, mikäli Tarjoajan soveltuvuusvaatimuksissa on muuttuneita tietoja. 

Tarjouksen valintaan sovelletaan, mitä hankintalain 115 §:ssä säädetään. Dynaamisen hankintajärjestelmän sisällä tehdyn hankinnan kokonaistaloudellisen edullisuuden perusteet määritellään tarkemmin hankintaa koskevassa tarjouspyynnössä. 

Tämä Hankintajärjestelmä ei vaikuta mahdollisiin Tilaajan voimassa oleviin sopimuksiin eikä poista Tilaajan oikeutta hankkia palveluita tämän Hankintajärjestelmän esimerkiksi suorahankintana, hankintalain sallimissa tilanteissa.

Sansia Oy:lla on milloin tahansa oikeus päättää Hankintajärjestelmä ilmoittamalla siitä kaikille järjestelyssä mukana oleville Tarjoajille. Menettelyn päättämisellä ei ole vaikutusta menettelyn sisällä solmittuihin hankintasopimuksiin.
Hankinnan kohteena ovat kiireettömät ja kiireelliset kuvantamisen etälausuntopalvelut Etelä-Savon hyvinvointialueelle (Eloisa). 

Hankittavia palveluita ovat MRI-, TT- ja natiivikuvien kiireettömät ja kiireelliset etälausunnot. Etelä-Savon hyvinvointialue hankkii etälausuntoja ostopalveluna yksityisiltä palveluntuottajilta sopimukseen perustuen omaa palvelutuotantoa täydentävänä palveluna. 

Lausuntopalvelut toteutetaan etälausuntoina. Palvelun tarkempi sisältö ja palveluun liittyvät vähimmäisvaatimukset on kuvattu Sopimusluonnos -liitteessä. Tarjoaja sitoutuu kyseisiin palvelun vähimmäisvaatimuksiin, hankinnan kohteen kriteereihin, sopimusluonnos -liitteen sopimusehtoihin sekä Eloisan tietosuojaehtoihin jättäessään tarjouksen. Sopimuskausi on toistaiseksi voimassa oleva, ja se voidaan irtisanoa kokonaan tai osa-alueittain. 

Hankinta on jaettu neljään eri (4) osa-alueeseen. Osa-alueet 1, 2 ja 3 sisältävät kiireettömät MRI-, TT- ja natiiviröntgenkuvien etälausuntopalvelut. Osa-alue 4 koskee kiireellisiä etälausuntopalveluita, ja se pitää sisällään kaikki kuvantamistutkimukset (MRI-, TT- ja natiiviröntgentutkimukset). Tarjoaja voi valita, jättääkö tarjouksen yhteen vai useampaan osa-alueeseen. 

Osa-alueisiin 1-3 valitaan kuhunkin yksi (1) toimittaja ja osa-alueeseen 4 kaksi (2) toimittajaa. Osa-alueessa 4 Tarjoajat sijoittuvat pisteiden mukaiseen etusijajärjestykseen. Palvelua tilataan sopimuskaudella ensisijaisesti halvimman hinnan tarjonneelta toimittajalta, ja mikäli kyseinen toimittaja ei pysty tuottamaan palvelua, voidaan palvelua ostaa etusijajärjestyksessä toisella sijalla olevalta toimittajalta. 

Hankittavan kohteen laatutekijät on otettu huomioon hankinnan vähimmäisvaatimuksina, eikä niitä erikseen pisteytetä. 

Hankinnan kohteen kriteerit-osiossa esitetyt tutkimusmäärät ovat aikaisempien vuosien määriä kaikista Eloisassa tuotettavista kuvantamistutkimuksista. Pyydämme huomioimaan, että nyt hankittava palvelu on omaa palvelutuotantoa täydentävää. Tilaaja ei sitoudu ostamaan etälausuntopalvelua mitään tiettyä määrää, vaan palvelua ostetaan Tilaajan tarpeen mukaan. Hankinnan arvioitu vuosiarvo on 250 000-300 000 euroa.
Dynaamista hankintajärjestelmää voivat käyttää kaikki hyvinvointialueet, jotka ovat Sansia Oy:n omistaja-asiakkaita (ajantasainen listaus https://www.sansia.fi/yritys/omistajat.html).
Kiireelliset etälausunnot (sis. MRI-, TT- ja röntgentutkimukset)


Winner: Coronaria Radiologipalvelu Oy
Award value: 300000
Number of bids: 5